স্বচ্ছতা ও জবাবদিহিতার মনোভাব নিয়ে কাজ করতে হবে: কর্মকর্তাদের উদ্দেশ্য এমপি সামাদ
সিলেট, সোমবার | ৩০শে মার্চ, ২০২০ | ১৬ই চৈত্র, ১৪২৬ | ৫ই শাবান, ১৪৪১
প্রকাশিত হয়েছে : ১৮ মার্চ ২০২০, ৮:৫২:৪৮ অপরাহ্ন
ফেঞ্চুগঞ্জ সংবাদদাতা : সিলেটের ফেঞ্চুগঞ্জ উপজেলা প্রশাসনের কর্মকর্তাদের উদ্দেশ্য সিলেট-৩ আসনের এমপি, ধর্ম ও বাণিজ্য মন্ত্রণালয়ের সংসদীয় স্থায়ী কমিটির সদস্য মাহমুদ-উস-সামাদ এমপি বলেছেন, স্বচ্ছতা ও জবাবদিহিতার মনোভাব নিয়ে কাজ করতে হবে। তাহলে সরকারের উন্নয়ন প্রকল্পগুলো যথাসময়ে বাস্তবায়ন করা সম্ভব ।
বুধবার ১৮ মার্চ বুধবার ফেঞ্চুগঞ্জ উপজেলা পরিষদ মিলনায়তনে বঙ্গবন্ধুর জন্মশত বার্ষিকী উপলক্ষে প্রশাসনের কর্মকর্তাদের সাথে আয়োজিত মতবিনিময় সভায় প্রধান অতিথির বক্তব্যে এসব কথা বলেন।
তিনি কর্মকর্তাদের উদ্দেশ্য করে তিনি আরো বলেন, বঙ্গবন্ধুর জন্ম না হলে বাংলাদেশ হতো না। তাই বঙ্গবন্ধুর স্বপ্ন সুখী-সমৃদ্ধ দেশ গঠনে প্রশাসনের কর্মকর্তাদের ভূমিকা অপরিসীম। যার যার অবস্থান থেকে নিজেকে দেশপ্রেমে নিয়োজিত থাকতে পারলে দেশের সার্বিক উন্নয়ন সম্ভব। এতে দেশ এগিয়ে যাবে এবং জনগণ এর সুফল ভোগ করবেন।
উপজেলা নির্বাহী অফিসার রাখী আহমেদ এর পরিচালনায় অন্যান্যের মধ্যে বক্তব্য রাখেন সহকারী কমিশনার (ভূমি) মৌসুমী মান্নান, উপজেলা স্বাস্থ্য ও পরিবার পরিকল্পনা কর্মকর্তা ডাক্তার আক্তারুজ্জামান, ফেঞ্চুগঞ্জ থানার ওসি আবুল বাশার মোঃ বদরুজ্জামান, উপজেলা শিক্ষা কর্মকর্তা শফিক উদ্দিন, উপজেলা আনসার-ভিডিপি কর্মকর্তা মাহমুদুল হক, সমাজসেবা কর্মকর্তা আবু সাঈদ মিয়া, নির্বাচন কর্মকর্তা এহসানুল কবির ফেরদৌস, পল্লী বিদ্যুৎ সমিতির ডিজিএম মনৎ কুমার ঘোষ, ফায়ার সার্ভিসের স্টেশন মিজানুর রহমান, ইউডিএফ ইউডিজিপি কর্মকর্তা হোসাইন আহমদ বিপ্লব।
উপজেলা মৎস্য কর্মকর্তা আব্দুল মুমিন, উপজেলা পল্লী উন্নয়ন ব্যাংকের কর্মকর্তা ইকবাল হোসেন, তথ্য সেবা কর্মকর্তা রোবিনা আক্তার, খাদ্য নিয়ন্ত্রক কর্মকর্তা লাকী রাণী দে, কামাল আহমদ, উপজেলা পল্লী উন্নয়ন কর্মকর্তা আব্দুল্লাহ আল মামুন, মহিলা বিষয়ক কর্মকর্তা জেসমিন আক্তার, মাধ্যমিক শিক্ষা কর্মকর্তা সৈয়দ নুরুল হুদা, সমবায় অফিসার আব্দুল্লাহ মো: সাইদুর রহমান শামীম।
উপজেলা সহকারী তথ্য ও যোগাযোগ প্রযুক্তি অফিসের প্রোগ্রামার তারেক মাহমুদ খান, জনস্বাস্থ্য উপ-প্রকৌশলী সজল চন্দ্র শিকদার, উপজেলা দারিদ্র বিমোচন কর্মকর্তা মিজানুল হক, যুব উন্নয়ন কর্মকর্তা সুব্রত কর, তাসনিমা জাহান চৌধুরী, উপজেলা কৃষি কর্মকর্তা আকলিমা বেগম, উপ-সহকারী প্রকৌশলী ওয়াজিবুর রহমান, উপজেলা প্রকৌশলী মাহফুজা খানম, উপজেলা প্রাণী সম্পদ অফিসার এ কে এম মিজানুর রহমান, উপজেলা প্রকল্প বাস্তবায়ন কর্মকর্তা বাধন কান্তি সরকার প্রমুখ।